b'\n_START_ARTICLE_\nBryce Seligman DeWitt\n_START_SECTION_\n\xc5\xbdivljenje in delo\n_START_PARAGRAPH_\nDeWitt je leta 1950 doktoriral na Univerzi Harvard pod Schwingerjevim nominalnim mentorstvom. V delu iz leta 1967 je na podlagi predhodnega Bergmannovega dela postavil kanoni\xc4\x8dno formulacijo splo\xc5\xa1ne teorije relativnosti z uporabo kanoni\xc4\x8dnih kvantizacijskih tehnik povezanih hamiltonskih sistemov, ki jih je izna\xc5\xa1el Dirac. Kanoni\xc4\x8dna kvantna gravitacija je eden prvih pristopov h kvantizaciji splo\xc5\xa1ne teorije relativnosti kot teorije gravitacije. Z Wheelerjem je izpeljal Wheeler-DeWittovo ena\xc4\x8dbo kot\xc2\xa0\xc2\xbbvalovno funkcijo Vesolja\xc2\xab. Naprej je razvil Everettovo formulacijo  interpretacije mnogoterih svetov v kvantni mehaniki._NEWLINE_DeWitt je raziskoval na In\xc5\xa1titutu za vi\xc5\xa1ji \xc5\xa1tudij v Princetonu, na Univerzi Severne Karoline v Chapel Hillu in Univerzi Teksasa v Austinu. Leta 2003 je izdal obse\xc5\xbeno delo The Global Approach to Quantum Field Theory.\n_START_SECTION_\nPriznanja\n_START_PARAGRAPH_\nOd leta 1990 je bil \xc4\x8dlan Nacionalne akademije znanosti ZDA in Ameri\xc5\xa1ke akademije umetnosti in knji\xc5\xbeevnosti (AAAL).\n_START_SECTION_\nNagrade\n_START_PARAGRAPH_\nDeWitt je leta 1987 skupaj z Zuminom prejel Diracovo medaljo. Leta 2002 je DeWitt skupaj s Faddejevom prejel Pomeran\xc4\x8dukovo nagrado za teoreti\xc4\x8dno fiziko In\xc5\xa1tituta za teoreti\xc4\x8dno in eksperimentalno fiziko Alihanova v Moskvi. Ameri\xc5\xa1ko fizikalno dru\xc5\xa1tvo (APS) mu je leta 2005 podelilo Einsteinovo nagrado.'